Andorranske euromynter

Andorranske euromynter er euromynter utgitt i Andorra. Landet inngikk i 2011 en avtale med EU som tillater slike mynter. De andorranske euromyntene ble lansert 23. desember 2014.

Bakgrunn
Landet benyttet opprinnelig fransk franc og spansk peseta, men gikk ved innføringen av euro unilateralt over til å benytte den felleseuropeiske valutaen. Andorranske myndigheter ønsket å inngå avtale tilsvarende det Monaco, San Marino og Vatikanstaten har om utgivelse av egne euromynter med nasjonale motiver. 

Forhandlingene skulle ha vært ferdige i 2006, men stagnerte på grunn av uoverensstemmelser om andorransk bankpraksis og lave skattenivå. Et stort hinder var spørsmålet om bankhemmeligheter. EU ville at Andorra skulle innføre skatt på avkastninger, eventuelt rapportere avkastning til EU-landenes skattemyndigheter, og gi skatteopplysninger om personer som bor i EU-land. Etter at det kom i orden i disse sakene undertegnet i 2011 EU og Andorra en avtale der euroen anerkjennes som offisiell valuta i Andorra og som tillater utgivelse av andorranske euromynter.«Martí rubrica l’acord monetari que permet encunyar euros propis» , diariandorra.ad, 1. juli 2011. Besøkt 3. juli 2011. Andorra fikk anledning til å slå mynt til en verdi av 2,3 millioner euro.«L'acord monetari amb la UE autoritza Andorra a encunyar 2,3 milions d'euros», VilaWeb, 16. februar 2011. Besøkt 3. juli 2011.

Utforming
I mars 2013 kunngjorde andorranske myndigheter en designkonkurranse for euromyntene. Det ble bestemt at 2-euromynten skulle har Andorras riksvåpen som motiv. Det gikk ut invitasjon til forslag til motiv med Casa de la Vall for 1-euromynten, romansk arkitektur for 10-, 20- og 50-centmyntene og motiver fra naturen, floraen og faunaen for 1-, 2- og 5-centmyntene.«The government announces contest for the design of the Andorrean euros» , Servei d'Emmisions, 19. mars 2013. 

Prosessen endte med at de laveste valørene pålydende 1, 2 og 5 cent har pyreneergemse (Rupicapra pyrenaica) som motiv, mens den romanske kirken i Santa Coloma pryder 10-, 20- og 50-centmyntene. 1-euromynten har bilde av Casa de la Vall og 2-euromynten Andorras riksvåpen.Omtale av myntene , Servei d'Emissions, 16. mai 2013.

Myntene ble produsert av Monnaie de Paris i Frankrike (valørene 2 euro, 10, 20, 50 cent) og Fábrica Nacional de Moneda y Timbre–Real Casa de la Moneda i Spania (valørene 1 euro, 1, 2 og 5 cent).«A punt la posada en circulació dels euros d'Andorra» , El Periòdic d'Andorra, 10. juli 2013. Lest 16. desember 2014.

Innføring
Utgivelsen av mynter var først planlagt til juli 2013.«The euro outside the euro area», Europakommisjonen. Besøkt 28. november 2011.«Els euros es començaran a encunyar el juliol del 2013» , Diari Andorra, 26. oktober 2012. Besøkt 28. november 2011. Dette ble det ikke noe av. Det ble i mars 2013 sagt at forventet dato for utstedelse av andorranske euromynter var 1. januar 2014,«El Govern convoca el concurs per al disseny dels euros andorrans» , Govern d'Andorra, 19. mars 2013. men tidspunktet ble utsatt.«De les peces de coure a l’euro propi, el procés d’emissió de moneda a Andorra», Bon Dia, 17. desember 2013. Problemer med teknikk og logistikk forsinket innføringen.«Govern fixarà límits per a l'adquisició dels euros andorrans» , Diari d'Andorra, 11. desember 2013. Lest 16. desember 2014.

Den 23. desember 2014 ble de første euromyntene med motiver fra Andorra tilgjengelig, da  myntsett ble lagt ut for salg til innbyggerne i landet til pålydende pris. For å hindre oppkjøp fra samlere blir de resterende euromyntene gradvis satt i omløp gjennom bankene sammen med spanske euromynter fra 15. januar 2015.«Els euros andorrans es posaran en circulació a partir del 15 de gener», ARA, 23. desember 2014. Lest 23. desember 2014.«Els sets estàndard de monedes d’euro andorranes es podran sol·licitar a partir d’aquest dimarts a la tarda», Andorras regjering, 23. desember 2014. Lest 23. desember 2014.

Det ble for 2014 preget mynt til en verdi av  euro.

Minnemynter
Andorras første minnemynt med verdi 2-euro er til minne om 20-året for landets tilslutning til Europarådet. Minnemynten har årstallet 2014.Emissió de monedes , Andorras regjering, 23. desember 2014. Lest 23. desember 2014.

Referanser

Eksterne lenker
 Om andorranske euromynter, Andorras regjering
 Monetary Agreement between the European Union and Andorra, Europakommisjonen

Kategori:Andorras økonomi
Kategori:Euromynter etter land